Helen Bjørnøy

Helen Oddveig Bjørnøy (født 18. februar 1954 i Kongsberg) er en norsk prest og politiker fra Sosialistisk Venstreparti som fra 1. oktober 2013 til 31. desember 2018 var fylkesmann i Buskerud.Helen Bjørnøy ny fylkesmann i Buskerud. Fornyings-, administrasjons- og kirkedepartementet (21. juni 2013)

 Liv og virke 
 Bakgrunn 
Bjørnøy har examen artium fra Ålesund gymnas (1973), cand.theol. fra Menighetsfakultetet 1980 og ble ordinert som prest i Den norske kirke 1981. Hun var kapellan ved Tromsø domkirke (1985–87) og prest ved Tangen kirke (Drammen) (1987–91). Hun var høgskolelektor ved Lovisenberg diakonale høgskole (1991–99) og generalsekretær for Kirkens Bymisjon i Oslo (1999–2005). Hun var i 2004 kandidat til stillingen som biskop i Oslo Bispedømme. Hun var nestleder for Nei til EU i 1994, og har vært medlem av Pressens faglige utvalg.
Hun var generalsekretær for Plan Norge 2008-2013.

 Miljøvernminister 
I 2005 ble Bjørnøy utnevnt til miljøvernminister for SV, en posisjon hun hadde frem til oktober 2007, da hun ble etterfulgt av Erik Solheim.

 Privatliv 

Hun er gift med presten Torstein Lalim, har fire barn.

 Bibliografi 
 Konfirmasjonstiden, Aschehoug (1994), to medforfattere
 Lederveiledning til konfirmasjonsboken "Ærlig talt", Aschehoug (1994)
 Sosialfag, service og etikk, Universitetsforlaget (1995).  Lærebok til bruk i videregående skole
 Yrkesetikk og seksuelle overgrep, i Yrkesetikk for prester (red.: Egil Morland), i serien Presteforeningens studiebibliotek, nr 42 
 Til en aktet redaktørstand, i boken Status redaktør. Norsk redaktørforening (1996)
 Den norske kirkes menneskerettighetsengasjement, i utredningen Religion, livssyn og menneskerettigheter, Universitetsforlaget (1997)

 Referanser 

 Eksterne lenker 




Kategori:Fylkesmenn i Buskerud
Kategori:Norske miljøvernministre
Kategori:Norske statsråder etter 1945
Kategori:Norske lutherske prester
Kategori:SV-statsråder
Kategori:Statsråder i Regjeringen Stoltenberg II
Kategori:Nei til EU
Kategori:Personer fra Kongsberg kommune